《由临川北道抵馀干山行五首 其二》
清代·方朝

寒泉泻崇阿，绝壁开古道。暮投渔樵烟，朝拂溪涧藻。

征云遘微风，相随越林表。出门闻雁声，客舍非春草。

江湖风波轻，梦寐间关杳。苍茫问前途，下视见飞鸟。

作者简介：清广东番禺人，居苏州，字东华，一字寄亭，晚号芬灵野人。方还弟。国学生。幼失明，十三四岁始愈。诗文与兄齐名，称广南二方，亦称吴中二方。有《勺园集》。